open-index/open-wikipedia-markdown huggingface dataset:
Simone Glodeau

**Simone GLODEAU** (aŭ, esperantigite, **Simono GLODO**, aŭ **Glodino**) estis franca esperantistino, aktivulo de la laborista movado, naskiĝis en 1899 kaj mortis la 8-an de majo 1987.

SAT-anino kaj tre aktiva membro de SAT-Amikaro kun sia edzo Ludoviko, kiu antaŭe en 1921 jam helpis al la starigo de SAT dum la Universala Kongreso en Prago. Ŝi interalie redaktis la francan broŝuron *Une humanité, une langue*, poresperanta pledo, kiu plu haveblas ĉe la SAT-Amikara libroservo, kiun ŝi prizorgis ĝis 1966. Aldone, ŝi estis sekretario de SAT-Amikaro ĝis 1979.

## Verkoj 
* *Une Humanité, une langue*, 1946
* *Une Humanité, une langue*, 1973 (draste reviziita broŝuro, en kiu malaperis interalie detala historia skizo pri la laborista esperanto-movado).
### Recenzoj
Pri la eldono de 1946

## Eksteraj ligiloj 
* Kio pri la SAT-aninoj ? , artikolo el La SAGO (aprilo-majo 2005)
* Por fini ĉapitron (pri la libroserva agado de ge-Glodoj), 1966
* Biografieto en franclingva enciklopedio pri aktivuloj el la laborista movado
* Persona slipo en datumbazo de mortintoj en Francio

## Referencoj 
Kategorio:Francaj esperantistoj
Kategorio:Membroj de SAT
Mike Gravel

**Mike GRAVEL** (n. 13-an de majo 1930 - m. 26-an de junio 2021) estis prezidentkandidato por la Usona Demokrata Partio en 2008 kaj 2020. Li estis senatano de la subŝtato Alasko ekde 1969 ĝis 1981. La lasta Demokrata senatano de Alasko, li estas konata per sia influo en fini la Vjetnaman Militon. Li estis la nura Demokrata prezidentkandidato, kiu subtenas la proponon "FairTax", kvankam sia versio de la impostpropono estas malsimila de la originalo (la versio de Gravel estas la "progresema" versio). Li kelkfoje kontribuis al la progresema TTT-ejo The Huffington Post.

Li estis diplomito de Columbia University kaj ĉe la armeo servis kiel inteligencoficro.

Kiel senatano, Gravel akiris nacian atenton pro siaj fortaj kvankam malsukcesaj provoj interrompi devigan militservon dum la Vjetnama milito kaj diskonigi Pentagonajn dokumentojn en 1971. Dum la usona prezidant-elekto en 1972, Li estris kampanjom ene de la Demokrata Partio esperante esti la kandidato de la partio al vicprezidanto, kaj tiam ludis ŝlosilan rolon en aprobado de Senato establi la trans-alaskan naftoduktan sistemon en 1973.

Kiel arda subtenanto de rekta demokratio kaj la ideo de "nacia iniciato", Gravel kandidatiĝis por prezidanto de Usono en la demokrataj antaŭbalotoj en 2008. Lia kampanjo malsukcesis rikolti popularan subtenon, kaj en marto 2008 Gravel forlasis la Demokratan Partion kaj aliĝis al la Libertariana Partio kun la celo kandidatiĝi - senrezulte - por la kandidateco de la partio al la prezidanteco kaj la enigo de nacia iniciato en la partian platformon.

Kategorio:Usonaj politikistoj
Korea Esperanto-Asocio

La plej granda kaj reprezenta organizo de esperantistoj en Sud-Koreio estas la Korea Esperanto-Asocio (KEA). Ĝi fondiĝis en 1920, havis 100-jaran jubileon en 2020 kun gratula festo kaj eldono de historia libro "한국에스페란토운동100년, 1920-2020_Esperanto-Movado 100-jara en Koreio", kaj aliĝis al UEA en 1976. Ĉiumonate ĝi eldonas sian oficialan organon *. 

## Strukturo
### Oficejoj 
Regionaj filioj de KEA
* Filio de KEA en Gyeongsangbuk-do (경북지부慶北支部)
* Filio de KEA en Gwangju kaj Jeollanam-do (광주전남지부光州全南支部)
* Filio de KEA en Daegu (대구지부大邱支部)
* Filio de KEA en Daejeon (대전충남지부大田忠南支部)
* Filio de KEA en Busan (부산경남지부釜山慶南)
* Filio de KEA en Seoul (서울지부首爾支部)
* Filio de KEA en Incheon (인천지부仁川支部)
* Filio de KEA en Jeollabuk-do (전북지부全北支部)
* Filio de KEA en Gangwon-do (강원지부江原支部)

Regionaj filietoj de KEA
* Filieto de KEA en Suwon (수원지회水原支會)
* Filieto de KEA en Cheonan (천안지회天安支會)
* Filieto de KEA en Anyang (안양지회安養支會)
* Filieto de KEA en Iksan (익산지회益山支會)
* Filieto de KEA en Jeju-do (제주지회濟州支會)
* Filieto de KEA en Yangpyeong (양평지회楊平支會)

### Junulara Sekcio 
La junulara sekcio de KEA estas Korea Esperanto-Junularo (KEJ).

### Korea ILEI sekcio 
Ĝia prezidanto estas Sinjoro PARK Yongsung, "Nema". Ĝi havas 16 membrojn (2014).

## Aktivado 
Ĉiujare okazas Korea Kongreso de Esperanto organizita de KEA, kaj ĉiujare Komuna Seminario (KS) okazas alterne en tri aziaj landoj (Ĉinio, Japanio kaj Sud-Koreio). Por disvastigi la lingvon KEA ankaŭ organizas kurskunvenojn en somero kaj vintro. En printempo kaj aŭtuno filioj de KEA en Daegu kaj Kyeongsangbuk-do okazigas Namkang Esperanto-lernejon, kunlabore kun Kansaja Ligo de Esperanto-Grupoj kaj Esperanto-Populariga Asocio.

## Universala Kongreso 
En 1994, la 79-a UK okazis en Seulo, kaj en 2017, ankaŭ la 102-a UK okazis en Seulo.

## Eksteraj ligiloj
*  ( kaj )

## Vidu ankaŭ 
* Azia Komisiono de UEA


Kategorio:Sudkoreaj Esperanto-asocioj
Caravela

eta|
Caravela estas unu de la sektoroj de la regiono Bolama en la ŝtato Gvineo Bisaŭa. Ĝi estas la plej norda sektoro sur la tiel nomata Bijago-insularo norde de la Bubaque sektoro kaj la Bolama sektoro. La plej gravaj insuloj de la sektoro Caravela nomiĝas (en la portugala) Caravela, de Maio, Carache, de Uno, das Galinhas.

Kategorio:Regionoj de Gvineo Bisaŭa
Bubaque

**Bubaque** estas unu de la sektoroj de la regiono Bolama en la ŝtato Gvineo Bisaŭa. La teritorio de Bubaque konsistas el diversaj insuloj, kiuj siavice estas parto de la Bijago-insularo en la okcidento de Gvineo Bisaŭa. Sur la diversaj insuloj kreskas amaso da mangrovoj. La ĉefurbo de la sektoro Bubaque ankaŭ nomiĝas Bubaque. Ekzistas eta flughaveno. La koordinatoj de la Bubaque estas proksimume .[eta|250ra|Situo de Bubaque en [Gvineo Bisaŭa.]]

Kategorio:Regionoj de Gvineo Bisaŭa
Kategorio:Urboj de Gvineo Bisaŭa
Regiono Quinara

La **regiono Quinara** estas unu el entute ok regionoj de la ŝtato Gvineo-Bisaŭo.

La regiono Quinara estas dividita en 4 sektorojn:
* Buba
* Empada
* Fulacunda
* Tite

Kategorio:Regionoj de Gvineo Bisaŭa
Buba

**Buba** estas unu de la sektoroj de la regiono Quinara en la ŝtato Gvineo Bisaŭa.

Samtempe Buba estas la plej granda urbo en suda Gvineo Bisaŭa. La urbo situas ĉe la Rio Grande de Buba apud la Nacia Parko Contanhez. Buba havas havenon kaj ĝi estas la ĉefurbo de la Regiono Quinara. La eksa prezidanto de Gvineo Bisaŭa planis ke Buba estu la ĉefurbo de la ŝtato, sed tiu plano ne realiĝis.

Kategorio:Regionoj de Gvineo Bisaŭa
Kategorio:Urboj de Gvineo Bisaŭa
Lansana Conté

**Lansana Conté** (naskiĝis en 1934, mortis la ) estis la prezidento de Gvineo (Conakry) ekde la 3-a de aprilo 1984 ĝis sia morto. Li estis islamano kaj membro de la etna grupo de la susuoj.

Kategorio:Prezidantoj de Gvineo
Kategorio:Gvineaj politikistoj
Boké (regiono)

Boké estas unu de la regionoj de la okcidentafrika ŝtato Gvineo. Ĝi estas en la nordokcidento de la lando kaj havas limojn kun Senegalio kaj Gvineo Bisaŭa. La ĉefurbo estas la samnoma urbo Boké. La regiono havas ĉ. 703.000 enloĝantojn.

La Boké (Regiono) dividiĝas en jenaj prefekturoj Boffa, Boké, Fria, Gaoual kaj Koundara. Ĉiu prefekturo nomiĝas lau sia ĉefurbo.

Sur la teritorio de Boké estas granda parto de la baŭksito-rezervoj de Gvineo. Du el la plej grandaj minproduktejoj estas tie.

* Compagnie des Baŭites de Guinée, aŭ CBG.
* Alumina Company of Guinea, aŭ ACG..

Kategorio:Regionoj de Gvineo
Flara sistemo

eta|"Flaraj bulboj" markita ruĝe.

La **flara sistemo** estas parto de la sensa sistemo kaj de la nerva sistemo kiu permesas al organismo flari. Plimulto da mamuloj kaj reptilioj havas du distingitaj partoj al ties flara sistemo: ĉefa flara sistemo kaj flanka flara sistemo. La ĉefa sistemo sensas enaerajn substancojn, kaj la flanka sistemo sensas certajn stimulojn, ĉefe feromonoj. La flara sistemo estas ofte priparolata kun la gusta sistemo, ĉar ambaŭ de la sistemoj tradukas kemiajn signalojn al percepto.

En mamuloj, la ĉefa flara sistemo sensas odorojn kiuj estas enspirita tro la nazo, kie ili kontaktas la flara epitelio, kiu enhavas variaj flarsensiloj. Ĉi tiuj povas distingi novan odoron de la fonaj odoroj de la medio, kaj determini la koncentraĵon de la odoro. Ĉi tiuj flarsensiloj estas konektata al flarsensilaj neŭronoj en la flara epitelio, kiu tradukas la aktivajn neŭronojn al elektraj signaloj en la neŭronoj. La signalo vojas laŭ la flara nervo al la flara bulbo, kiu estas parto de la centra nerva sistemo.

Kategorio:Homa anatomio
Cinque Ports

La **Cinque Ports** (elparolu: sink ports, pli precize laŭ ) estas aro de havenurboj en Kent kaj East Sussex en sudorienta Anglio. Nuntempe iuj ne plu havas havenojn.

eta|maldekstre|280px|La Cinque Ports kaj iliaj "membroj"
Origine estis kvin urboj (la malnovfranca nomo signifas "kvin havenoj"):
* Hastings
* New Romney
* Hythe
* Dover
* Sandwich.

Ankaŭ aliĝis frue la du "antikvaj urboj":
* Rye
* Winchelsea

Kaj aliaj urbaj konsideriĝis kiel "membroj" (angle "limbs") de la kvin:
* Lydd (membro de New Romney)
* Folkestone, Faversham kaj Margate (membroj de Dover)
* Deal kaj Ramsgate (membroj de Sandwich)
* Tenterden (membro de Rye).

Aliaj urbaj iome aliĝis poste.

Kategorio:Ekonomio de Britio
Kategorio:Urboj de Kent
Kategorio:Marhavenaj urboj
Nyergesújfalu

**Nyergesújfalu** [njergeŝUjfalu] (germane: *Neudorf)* estas urbo kun titolo vinvilaĝo en Hungario, en regiono Meza Transdanubio, en departemento Komárom-Esztergom, en Distrikto Esztergom. La loknomo signifas: sela-nova-vilaĝo.
eta|maldekstre|150px|Selo

## Situo 
Nyergesújfalu situas inter dekstra bordo de Danubo kaj montaro Gerecse, laŭ ĉefvojo kaj fervojo Dorog-Komárom apud Lábatlan, Tát kaj Bajót. Kontraŭe troviĝas vilaĝo Kravany nad Dunajom, kiu estis atingebla prame. (Nuntempe Kravany nad Dunajom estas alirebla de Lábatlan per motorboato. La trafiko estas ankoraŭ parte hazarda.) Budapeŝto troviĝas 46 km-ojn.

## Historio 
La komunumo estis loĝata jam dum la bronzepoko. La romianoj havis setlejon ĉe la *limes*, nomatan **Crumerum**, kune kun malgranda fortikaĵo. Ankaŭ la hungaroj konstruis sur ĝin pli novan fortikaĵon. La setlejo estis poŝtejo, pli precize stacio por ĉevaloŝanĝo. Supozeble tie vivis ankaŭ *segistoj*. La vilaĝo estis loĝata dum la turkoj, nur fine de la lastaj bataloj ĝi senhomiĝis. Poste dum liberecbatalo de Francisko Rákóczi la 2-a la fortikaĵo estis grava. Fine de la bataloj la aŭstroj detruis la fortikaĵon. Sekvis pacaj jaroj, la vilaĝo evoluis. Sur la Danubo ŝipomuelejoj funkciis. En la 20-a jarcento cementfabriko kaj plastaĵfabriko funkciis. La komunumo urbiĝis en 1989.
eta|Kirko de Nyergesújfalu

## Vidindaĵoj 
La mezepoka romkatolika Kirko Sankta Mikaelo (Nyergesújfalu) detruiĝis dum la turka erao. En 1720 nova preĝejo konstruiĝis, kiu detruiĝis pro incendio post 50 jaroj. Poste denove nova preĝejo konstruiĝis omaĝe al Sankta Mikaelo, la turo estas 45 m-ojn alta.

## Famuloj 
* En Nyergesújfalu naskiĝis György Bikády, aktoro.
* En Nyergesújfalu mortis Károly Zafféry, monaĥo.

## Ĝemelkomunumoj 
*  Neu Wulmstorf kaj Karlsdorf-Neuthard, Germanio

## Referencoj 
eta|maldekstre|Iama fortikaĵo de Nyergesújfalu

Kategorio:Vinvilaĝoj
Kategorio:Nyergesújfalu
La Verduloj – La Verda Alternativo

**La Verduloj - La Verda Alternativo** (germane **Die Grünen – Die Grüne Alternative**) estas nacia ekologia-alternativa politika partio en Aŭstrio, reprezentata en la Nacia Konsilio. 

La partio fondiĝis dum la jaro 1986 per fuzio de la pli konservativa *Vereinte Grüne Österreichs* (Unuiĝintaj Verduloj de Aŭstrio, partio fondita dum 1982) kaj la pli progresema *Alternative Liste Österreichs* (Alternativa Listo de Aŭstrio, same fondita dum 1983). Ekde la jaro 1993 la partio havas sian nunan nomon. Daŭre ekzistas diferencoj inter la eksaj membroj de la du originaj partioj, kiuj reprezentas neformalajn frakciojn ene de la nuna partio. Nuna partia gvidanto (je marto 2020) estas Werner Kogler. 

Sur eŭropa nivelo, ekzemple en la parlamento kaj gvida komisiono de la Eŭropa Unio,  la partio estas parto de la transnacia Eŭropa Verda Partio kaj de la parlamenta Frakcio de la Verduloj kaj Eŭropa Libera Alianco. Politikistino konata estis ekz. Gabriela Moser.

La nuna prezidento de Aŭstrio, Alexander Van der Bellen estas membro kaj eksa proparolanto de la partio.

En la balotado de 2019 la partio atingis 13.9% de la voĉdonado kaj 26 deputitojn. Ili koaliciis kun la konservativa Aŭstria Popola Partio, kaj nun estas parto de la aŭstria registaro.
## La afero "Eva Glawischnig-Piesczek kontraŭ Facebook Ireland Limited" 
En 2016, uzanto registrita en Irlando publike konigis novaĵartikolon el la aŭstria retejo oe24.at akompane de siaj komentoj. La mesaĝo, kiu temis pri la aŭstra politikistino Eva Glawischnig-Piesczek, tiama prezidantino kaj proparolantino de la partio, akompane de siaj komentoj, kiuj traktis ŝian partion kiel faŝista kaj nomis ŝin «korupta stultulino» kaj «abomeninda perfidulino».

Glawischnig-Piesczek procesis en Aŭstrio pri misfamigado kaj gajnis. Oni ordonis al Fejsbuko forigi la mesaĝon, kaj ĝi malvidebligis la mesaĝon nur en Aŭstrio. Sed ŝi insistis ke tio okazu tutrete, do, la supera kortumo de Aŭstrio transdonis la aferon al la Justica Kortumo de Eŭropaj Komunumoj, petante klarigojn pri la eŭropunia juro.

La , la Justica Kortumo de la Eŭropa Unio verdiktis favore al la demandantino Eva Glawischnig-Piesczek, permesante al aŭstria kortumo postuli ke la sociamaskomunikilo Fejsbuko forigu el sia retejo mesaĝon publikigitan de irlanda uzanto. Ĝia verdikto fakte ordonis, ke kortumo de iu ajn eŭropunia lando rajtas postuli de Fejsbuko forigi misfamigajn informojn el ĉiuj paĝoj, senkonsidere de tio uzantoj de kiuj landoj kreis respektivajn mesaĝojn kaj ĉu ili komplete koincidas aŭ nur similas laŭ enhavo. Do decido de kortumo el unu eŭropunia lando povas influi ĉiujn landojn de la Eŭropa Unio.

Kategorio:Ekologiaj partioj
Kategorio:Politikaj partioj de Aŭstrio
Kategorio:Politikaj partioj fonditaj en 1987
Verduloj de Andoro

**La Verduloj de Andoro** (katalune '''Els Verds d'Andorra'*) estas nacia ekologia-alternativa politika partio en Andoro. Sur eŭropa nivelo, la partio estas observa membro de la transnacia Eŭropa Verda Partio.

## Eksteraj ligiloj 
*  oficialaj paĝoj de la partio (en la kataluna) 
*  bazaj informoj pri la partio *Verds d'Andorra'' sur la paĝaro de la Eŭropa Verda Partio 

 

Kategorio:Ekologiaj partioj
Kategorio:Politikaj partioj fonditaj en 2003
Ács

**Ács** [aĉ] estas urbo en Hungario, en regiono Meza Transdanubio, en departemento Komárom-Esztergom, en Distrikto Komárom. La loknomo de la urbo signifas: ĉarpentisto.
eta|maldekstre|Kulturdomo de Ács

## Geografio 
La urbo situas sur ebenaĵo, preskaŭ en dekstra bordo de Danubo, laŭ ĉefvojo kaj fervojo Budapeŝto-Vieno. Aŭtoŝoseo M1 en la sama direkto preteriras. Komárom troviĝas 13, Győr 32, Budapeŝto 98 km.

## Historio 
La romianoj havis 2 setlejojn ĉe la *limes* nomataj **Ad Mures** kaj **AD Statuas**. Verŝajne en la hungara setlejo loĝadis reĝaj ĉarpentistoj. La turkoj faris senhoma la vilaĝon, poste germanoj kaj hungaroj refondis ĝin. En 1809 la aŭstroj-hungaroj venkis la francojn. En 1849 la hungaroj venkis la aŭstrojn. Inter 1871-2001 sukerouzino funkciis. La vilaĝo en 2007 urbiĝis.
eta|Katolika preĝejo en Ács

## Vidindaĵoj 
* Kalvinana kirko (Ács)
* Preĝejo Nomo de Sankta Maria (Ács)
* Kastelo de Zichy (Ács)
* Kastelo de Degenfeld (Ács)
* nobeldomo de Solymossy

## Famuloj 
* En Ács naskiĝis:
** aktoro Mihály Viola
** juristo László Korinek.
* En Ács mortis: kuracisto Aurél Gábor.

## Famaj nomportantoj 
* Antal Ács
* János Ács
* Károly Ács (juristo)
* Károly Ács (pastoro)
* Kató Ács
* Norbert Ács
* Zsigmond Ács
* Gyula Áts

## Ĝemelurboj 
*  Zlatná na Ostrove, Slovakio (2003)
*  Tălișoara, Rumanio
*  Steinau, Germanio

## Eksteraj ligiloj 
*  ()
eta|maldekstre|Urbodomo de Ács
Sándor Hunyady

**HUNYADY Sándor** [hunjadi] estis hungara verkisto, ĵurnalisto naskita en Koloĵvaro la 15-an de aŭgusto 1890 kaj mortinta en Budapeŝto la 12-an de oktobro 1942.

## Biografio 
Sándor Hunyady estis filo de aktorino Margit Hunyady kaj verkisto Sándor Bródy. La mezlernejon li finis en Budapeŝto kaj poste studis juron. Sian ĵurnalistan karieron li komencis en Ellenzék de Koloĵvaro. Tie li interamikiĝis kun Aladár Kuncz. Li partoprenis la fondkunsidon de *Verkista laborkomunumo Helikon* en Marosvécs en 1926. En jaroj 30-aj li transloĝiĝis Budapeŝton.

## Verkoj 
### Prozoj 
* Diadalmas katona (elbeszélések), 1930
* Géza és Dusán (regény), 1932
* Téli sport (regény), 1934
* Családi album (regény), 1934
* Az ötpengős leány (elbeszélések), 1935
* A vöröslámpás ház (elbeszélések), 1937
* A tigriscsíkos kutya (eleszélések), 1938
* Nemes fém (regény), 1938
* Jancsi és Juliska (regény) (regény), 1939
* Kártyabotrány asszonyok között (regény), 1940
* A fattyú (regény), 1942
* Havasi levegőn (elbeszélések), 1952
* Olasz vendéglő (elbeszélések), 1956
* Három kastély (cikkgyűjtemény), 1971

### Dramverkoj 
* Júliusi éjszaka (1929)
* Feketeszárú cseresznye (1930)
* Pusztai szél (1931)
* Bakaruhában (1931)
* Erdélyi kastély (1932)
* Ritz, 1919 (1933)
* Aranyifjú (1933)
* A három sárkány (1935)
* Lovagias ügy (1935)
* Bors István (1938)
* Havasi napsütés (1939)
* Kártyázó asszonyok (1939)
* Nyári zápor (1941)

## Fonto 
* Magyar Életrajzi Lexikon

## Eksteraj ligiloj 
* http://translations.bookfinder.hu/indexa.htm 

Kategorio:Rumanujaj hungaraj poetoj kaj verkistoj
Kategorio:Hungaraj verkistoj
Internaciigo kaj asimilado

[eta|Diversaj lingvoj kiuj subtenas la [Operaciumo|operaciumon Ubuntu]]
En komputado, lokaĵigado (angle: *localization*) estas tia maniero verki programaron, tiel ke ĝi faciligu ties asimilon al diversaj lingvokulturaj tradicioj, laŭeble sen ŝanĝi la fontkodon. Tiusence internaciigo estas zorgo de programisto (izoli la tekstajn mesaĝojn en apartan, laŭbezone ŝanĝeblan dosieron; referenci en la programoj la bezonatajn parametrojn per lokaĵaro ktp), dum la lingvan asimiladon povas plenumi fakulo pri la koncerna homlingvo, ne bezonanta specialajn sciojn pri programar-inĝenierado.

La responda anglalingva termino *internationalization* estas pli longa ol la esperanta, tial oni ofte uzas mallongigon *i18n* (la komenca kaj la fina literoj, plus la nombro de ellasitaj literoj anglaj).

Alia termino anglalingva estas *NLS* (mallongigo de *National Language Support* or *Native Language Support*, t.e. «**N**aci**L**ingva **S**ubteno»).

Ecoj de internaciigitaj programoj:
*Programo kaj grafika uzantinterfaco estas disigitaj.
*Dialogujojn oni kreas sufiĉe grandaj aŭ adapteblaj al bezonoj de nacilingvoj (iuj postulas pli longajn mesaĝojn ol aliaj).
*Mesaĝoj estas metitaj en eksterajn dosierujojn.
*Pri la kulturspecifa lokaĵaro (dato/horo, nombroprezento, signaro ktp) la programo konsultas la lokaĵaron.

## Vidu ankaŭ 
eta|180px|Lokaĵigado (lingva)

Plurlingveco

Traduko

Asimilado de programaro

Unikodo

UTF-8

Complex Text Layout (CTL)

ISO 8601

## Eksteraj ligiloj 
Dokumentaro fare de W3C:

Text layout

Directional focus navigation

Writing mode 

Debian I18N Introduction  - Enkonduko en la temon internaciigo de programaro.

The Localization Tool  - Blogoj kun konsiloj kaj trukoj por komencantoj en asimilado de programaro.

## Noto kaj referencoj 
Kategorio:Internacia komerco
Kategorio:Traduko
Kategorio:Programado
Hitler-puĉo

La **Hitler-puĉo** (ankaŭ **Hitler-Ludendorff-puĉo**, **Bürgerbräu-puĉo** aŭ **Marŝo al Feldherrnhalle**) okazis la 8-9-an de novembro 1923 en Munkeno. Ĝi estis provo de Adolf Hitler lanĉi ribelon kontraŭ la registaro de la Vajmara Respubliko.

Hitler kaj lia - tiam sensignifa - nazia partio alianciĝis kun generalo Erich Ludendorff. Vespere de la 8-a de novembro, Hitler kaj liaj kunuloj perforte penetris dekstran politikan kunvenon - okazantan en munkena biertrinkejo Bürgerbräu - kaj tie trudis la gvidantojn partopreni transporton de la "revolucio" al Berlino (laŭ ekzemplo de Benito Mussolini, kiu antaŭjare enmarŝis Romon). Sekvatage, kiam 3000 nazioj marŝis al la centro de Munkeno, la marŝantoj alvenis sur Marienplatz, kie ilin atendis salvo de policista kordono. Dum la interbatalo mortis 16 marŝantoj kaj 3 policistoj. Tiam la ribelantoj rezignis pri la "revolucio", ĉar evidentiĝis por ili, ke la registaro estis tro forta.

La puĉon sekvis juĝista proceso, en kiu la nazi-simpatia bavara juĝistaro senkulpigis Ludendorff pri ŝtatperfido, dum Hitler estis juĝita je 5-jara prizono. Hitler devis plenumi el tio nur 8 monatojn en la fortikaĵo de Landsberg, kie li verkis unuan volumon de sia politika manifesto Mein Kampf.

La fiaskinta puĉo konatigis la nomon de Hitler eĉ eksterlande. Li konkludis, ke oni devas leĝe akiri la potencon.

Kategorio:Vajmara Respubliko
Stylus phantasticus

La **Stylus phantasticus** (*ankaŭ:* **stylus fantasticus** aŭ **fantazia stilo**) estas stilo en la ĉambro- kaj orgenmuziko, kiu atingis sian kulminon en la Nordgermana Orgenskolo de la 17-a jarcento.

## Historio 
La **stylus phantasticus** aperas en la frua baroka muziko. Ĝi originas en la tokatoj kaj fantazioj por orgeno, aparte tiuj de Claudio Merulo (1533-1604), orgenisto ĉe la baziliko de Sankta Marko en Venecio. Posta uzanto de la fantazia stilo en Romo estis Girolamo Frescobaldi kaj lia germana studento Froberger, kiu kunprenis tiun stilon norden. Ekzistis daŭra fluo de italaj muzikistoj kaj muziko norden, precipe al Bavario kaj Saksio, (ekz. per Hans Leo Hassler kaj Heinrich Schütz. La verkisto, sciencisto kaj inventisto Athanasius Kircher priskribas la fantazian stilon en sia libro Musurgia Universalis jene:

:*La fantazia stilo estas speciale taŭga por instrumentoj. Ĝi estas plej libera kaj senlima metodo de komponado, ĝi estas neniel ligita, nek al iuj vortoj nek al melodia temo, ĝi estas fondita por elmontri genion kaj por instrui la kaŝitan strukturon de harmonio kaj la lertan komponadon de haromiaj frazoj kaj fugoj*.

## Ecoj de la fantazia stilo 
La stilo rilatas al improvizado, sed ĝin karakterizas la uzado de mallongaj kontrastaj partoj kaj libera form, ĝuste kiel klasika fantazio. 

En la sonatoj de Giovanni Pandolfi kaj Dietrich Buxtehude la S. P. atingas kulmino pro la uzado de ostinato-strukturoj, pri kiu la soloinstrumentoj (analoge al la hodiaŭa improviza praktiko de la ĵazo) evoluigas kompleksajn kontrapunktojn. En Aŭstrio la fama *elstara virtuozo* Heinrich Ignaz Biber kaj la pli maljuna Johann Heinrich Schmelzer praktikis la stilon.

## Komponistoj utiligantaj la stylus phantasticus 
* Johann Sebastian Bach
* Antonio Bertali
* Heinrich Ignaz Biber
* Dietrich Buxtehude
* Johann Heinrich Schmelzer
* Pavel Josef Vejvanovsky
* Giovanni Antonio Pandolfi Mealli

## Bibliografio 
* Kircher, Athanasius, 1602-1680. *Musurgia universalis sive ars magna consoni et dissoni in libros digesta*. Romae : Ex typographia Haeredum Francisci. Corbelletti, 1650. 
http://www.rdg.ac.uk/library/colls/special/featureditem/kircher/index.html.
* http://galileo.rice.edu/Catalog/NewFiles/kircher.html

Pioniroj de ĉi tiu stilo estis Girolamo Frescobaldi (1583–1643), Giovanni Pandolfi (ĉ. 1620-1669) kaj Johann Jakob Froberger (1616–1667).

## Fonto 
* Gilles Cantagrel (Hrsg.): *Guide de la musique d’orgue*. Éditions Fayard, Parizo 1991, ISBN 2-213-02772-2

Kategorio:Baroka muziko
Kategorio:Ĉambromuziko
Kategorio:Orgenmuziko
Kategorio:Muzikhistorio
Thomas Jonathan Jackson

[eta|Generalo Jackson dum la [Usona Enlanda Milito]]
**Thomas Jonathan JACKSON** (kromnomita *Stonewall (ŝtonmuro) Jackson*) (21-an de januaro 1824, Clarksburg, Virĝinio, Usono – 10-an de majo 1863, Guiney's Station, Virĝinio) estis generalo de la Konfederaciitaj Ŝtatoj de Ameriko en la Usona Enlanda Milito. Li estis unu el la plej spertaj, lertaj militfakuloj de la suda Konfederacio. Li akiris la kromnomon pro elteno en la unua batalo de Bull Run kiam Generalo Barnhard Bee ekkriis "Tie estas Jackson starada kiel ŝtona muro! Ni determinu ĉi tie morti kaj ni konkeros! Sekvu min!" Ekzistas granda debato ĉu la deklaro de Bee estis komplimento aŭ insulto.

Li fruaĝe orfiĝis, lin prizorgis parencoj. Li studis ekde 1842 en la Militista Akademio West Point, Usono. Post la finstudo, li ekservis kiel subleŭtenanto ĉe la artilerio kaj li partoprenis baldaŭ en la Meksik-Usona Milito. Li konatiĝis tie kun generalo Robert E. Lee, pli posta estro de la Konfederacia Armeo. Li elstaris en la milito per sia kapablo, elteno, kuraĝo. Fine de la milito, li servis en fortikaĵo de Meksikurbo. Post tio li malsoldatiĝis kaj instruis artilerian militadon kaj naturfilozofion en la Virĝinia Militista Altlernejo.

## Usona Enlanda Milito
Komence de la Usona Enlanda Milito, li ofertis sian servon por ŝtato Virginio. Kiel kolonelo, li organizis brigadon kaj kaj sukcese tenis la poziciojn en la valo Shenandoah.

En julio de 1861 okazis la batalo de Manassas, kie brigadoj de Jackson, Joseph E. Johnston unuiĝis kun trupoj de generalo P. G. T. Beauregard kaj oni haltigis la pli fortajn nordajn fortojn. Printempe de 1862, li denove batalis en valo de Shenandoah kaj sukcese malhelpis pluiron de fortigo al generalo George B. McClellan.

Jackson atakis la nordajn fortojn, venkis ilin unuope kaj minacis Vaŝingtonon. Generalo Lee komence de junio direktis la trupojn de Jackson al Riĉmondo (parte per fervojo) por ĉirkaŭpreni la armeon de McClellan. Ili alvenis unu tagon pli frue ol planita, sed McClellant devis retiriĝi.

Lee sendis Jackson en somero de 1862 al ĉirkaŭpeno de armeo de generalo John Pope. Jackson brile venkis en la dua batalo de Bull Run (29a–30a aŭg.).

Lee kaj Jackson en aprilo de 1863 efektivigis la plej aŭdacan militmanovron de la sudaj fortoj: ili haltigis per malgrandaj fortoj fortojn de generalo Hooker kaj venkis en la Batalo de Chancellorsville. Dumtempe, generalo Jackson ĉirkaŭis surprize la nordan armeon kaj atakis ĝin. La manovro estis tuta sukceso, sed kiam Jackson revenis el la fronta linio, liaj soldatoj ne rekonis lin en la mallumo kaj ekpafis lin. Kvankam lia vundo ne estis mortiga, oni devis amputi la maldekstran manon, li mortis 8 tagojn poste je sekvoj de pneŭmonio.

### Citaĵo 
Mia religikredo min instruas senti same sekura en batalo kiel en lito. Dio determinis la tempon por mia morto. Mi ne koncernas min kun tiu, sed esti ĉiame preta ĉiam, kiam ĝi povus preterpasi min. Ĉi tio estas la maniero ke ĉia homo devu vivi kaj tiele ĉia homo devus esti egale kuraĝa.

Kategorio:Generaloj de la Usona Enlanda Milito
Kategorio:Sklavposedantoj
Delto (litero)

**Delto** (majuskle **Δ**, minuskle **δ**, greke Δέλτα) estas la kvara litero de la greka alfabeto. En la sistemo de grekaj nombroj ĝi valoras kvar. Ĝi devenas de la fenica daleto (14px|Daleto). Literoj devenantaj de delto estas la latina D aŭ d kaj la cirila Д aŭ д (respektive majuskle kaj minuskle).

En novgreka lingvo ĝi prezentas voĉitan dentan frikativon sed en la antikva greka lingvo lingvo ĝi prezentis voĉitan dentan plozivon .

Riverdelto estas tiel nomata ĉar ĝia formo aproksimas la majusklan literon delto.

La majuskla litero Δ estadas uzata kiel simbolo por:

* La diferencoperatoro, efikanta ŝanĝi aŭ diferenco inter matematikaj valoroj:
:{y_2-y_1\over x_2-x_1} = {\Delta y \over \Delta x}  = la averaĝa ŝanĝo de *y* por unuo de *x*.
* Per vastigaĵo de la pli supre domita varianto, ŝanĝo ĝenerale.
* La laplaca operatoro:
:\Delta f = \sum_{i=1}^n {\frac{\partial^2 f}{\partial x_i^2}} 
* La diskriminanto de polinoma ekvacio, aparte la kvadrata ekvacio:
:\Delta = b^2 - 4ac\,\!
* Ĉiu el la barjonoj - deltaj partikloj en partikla fiziko.
* La determinanto de la matrico de koeficientoj de aro de linearaj ekvacioj (vidi en regulo de Cramer)

* En juro, ĝi prezentas akuziton.
* En la financaj merkatoj, ĝi estas unu el la grekoj kiu priskribas la kurzon de ŝanĝo de alternativa prezo por donita ŝanĝo en la suba etalono.
* En genetiko, ĝi povas stari por gena forigo, ekzemple la *CCR5-Δ32* estas forigo de la CCR5 je la 32-a segmento

La minuskla litero δ estadas uzata kiel simbolo por:

* Infinitezima ŝanĝo (diferencialo de valoro de variablo).
* Helpa funkcio en kalkulo uzata por rigore difini la limigon aŭ kontunuecon de donita funkcio.
* La delto de Kronecker en matematiko
* La diraka delta funkcio en matematiko
* La traira funkcio en aŭtomatoj (finiaj stataj maŝinoj).
* Dekliniĝo en inĝenierada mekaniko

* La kemia ŝovo de nuklea magneta resonado en kemio
* La relativa elektronegativeco de malsamaj atomoj en molekulo, δ− estante pli elektronegativa ol δ+

## Vidu ankaŭ 
* Nabla simbolo - aspektas kiel renversita majuskla delto

Kategorio:Greka alfabeto
Belorusia Partio "La Verduloj"

La **Belorusia Partio "La Verduloj"** – beloruse Беларускай партыi "Зялёныя", latinigite *Bjeŭaruskaj Partiji "Zjaljonija"* – estas nacia ekologia-alternativa politika partio en Belorusio, kiu opozicias al la ŝtata administrado de prezidento Aleksandro Lukaŝenko. Ĝi fondiĝis dum la jaro 1994. La partia gvidanto estas *Aleh Novikaŭ*, malformale ankaŭ nomata *Lolik Uškin*.

La partio ne estas membropartio, sed observanto, de la transnacia Eŭropa Verda Partio sur eŭropa nivelo.

Kategorio:Politikaj partioj de Belorusio
Belorusio
Ecolo

**Ecolo** (akronimo de **Ekologiistoj Konfederaciiĝintaj por la organizado de luktoj originaj**, ) estas belga, franclingva ekologia-alternativa politika partio kiu agadas en Valonio, la franclingva parto de Belgio, en Germanlingva Belgio kaj en la Brusela Ĉefurba Regiono. La partio fondiĝis dum la jaro 1980.

Sur la eŭropa nivelo, ekzemple en la parlamento kaj gvida komisiono de la Eŭropa Unio, la partio estas parto de la transnacia Eŭropa Verda Partio kaj de la parlamenta Frakcio de la Verduloj kaj Eŭropa Libera Alianco.

La paralela partio en Flandrio, la nederlandlingva parto de Belgio, cetere nomiĝas *Verde* (nederlande *Groen*).

## Eksteraj ligiloj 
Kategorio:Ekologiismaj politikaj partioj en Eŭropo
Kategorio:Politikaj partioj fonditaj en 1980
Kategorio:Politikaj partioj de Belgio
Verduloj de Bosnio kaj Hercegovino

La partio **Verduloj de Bosnio kaj Hercegovino** - bosne **Zeleni Bosne i Herzegovine** - estas nacia ekologia-alternativa politika partio en Bosnio kaj Hercegovino. Ĝi fondiĝis dum la jaro 2004 kaj ankoraŭ estas stariganta siajn strukturojn. Sur eŭropa nivelo, la partio estas parto de la transnacia Eŭropa Verda Partio. Sur nacia nivelo, ĝi provas alianciĝi kun aliaj neregistaraj organizoj kun similaj celoj, kiel la pripaca kaj virina, junulara kaj studenta movadoj, ekologiaj organizoj kaj sindikatoj.

## Eksteraj ligiloj 
* oficialaj paĝoj de la partio

Kategorio:Politikaj partioj de Bosnio kaj Hercegovino
Kategorio:Ekologiaj partioj
Kategorio:Politikaj partioj fonditaj en 2004
Bulgara Socialisma Partio

La **Bulgaria Socialisma Partio** (bulgare Българска социалистическа партия, **BSP**) estas politika partio en Bulgario kaj posteulo de la *Bulgara Komunisma Partio*. La partio fondiĝis dum la jaro 1990 en postkomunisma Bulgario, sekve de la decido de la Bulgara Komunisma Partio forlasi la doktrinon de Marksismo-Leninismo. La partio membras en la transnacia Socialisma Internacio kaj momente (stato decembro 2007) gvidiĝas per *Sergej Staniŝev*. Plej da subtenantoj la partioj havas en la tradicie socialismaj malurbaj regionoj de la ŝtato.

Dum la parlamentaj balotoj de la jaro 2001 la partio estis parto de la alianco Koalicio por Bulgario, kiu ricevis 48 el la 240 seĝoj en la nacia asembleo *(Narodno Sabranie)*, atingante 17,1 procentojn el ĉiuj voĉdonoj. La nuna bulgara prezidento, Georgi Parvanov, estas membro kaj antaŭa gvidanto de la partio. Dum la parlamentaj balotoj en Bulgario de la 25-a de junio 2005, la koalicio gajnis 33,9 procentojn de la voĉoj kaj 82 el la 240 seĝoj de la nacia asembleo.
*Sergej Staniŝev* per tripartia koalicio el la BSP, la partio "Nacia Movado por Stabileco kaj Progreso" kaj la "Movado por Rajtoj kaj Liberecoj" iĝis ĉefministro de Bulgario.

Post kiam la Eŭropa Unio ĉesis elpagi pliajn subvenciojn al Bulgario, la registara koalicio enlande estis akuzita malsukcesi pri la eŭropa politiko, nesufiĉe forte kontraŭbatali la organizitan krimecon kaj ne havi efikajn planojn pri subteno de la bulgara junularo. En la parlamenta baloto de la 5-a de julio 2009, la partio draste perdis voĉojn. Nova ĉefministro iĝis la konservativa politikisto Bojko Borisov.

## Eksteraj ligiloj 
* oficialaj paĝoj de la partio

Kategorio:Politikaj partioj de Bulgario
Kategorio:Socialismaj partioj
Sándor Kacsó (verkisto)

**KACSÓ Sándor** estis rumania hungara verkisto, redaktoro, publicisto, studverkisto. Li naskiĝis en Mikháza la 21-an de februaro 1901 kaj mortis la 17-an de februaro 1984 en Kluĵo.

## Biografio 
Sándor Kacsó finis la gimnazion en Marosvásárhely (1920), la universitaton unu jaron en hungara lingvo kaj du jarojn en la Universitato Ferdinand. Jam ekde 1922 li estis kunlaboranto de Előre porjunulara gazeto, poste Keleti Újság (1923–25) Újság (1925–27). Ekde komence apartenis al Verkista laborkomunumo Helikon. En 1926 faris sudvojaĝon en Parizo per literatura premio. Ekde aŭtuno 1927 fariĝis interna kunlaboranto, ekde 1-a de januaro 1938 ĉefredaktoro de Brassói Lapok. Li estis organizanto kaj gvidanto de kooperativo ÁGISZ. Inter 1942 kaj 1944 en Nagyenyed redaktis Erdélyi Gazda. Post la milito li estis ĉefredaktoro de Falvak Népe (1945–46), deputito, prezidento de MNSZ (1947–52); ĉefredaktoro de Romániai Magyar Szó (1947–52) kaj post lia abdiko kunlaboranto de redakcio Állami Irodalmi és Művészeti Kiadó en Koloĵvaro, respektive gvidanto de hungarlingva filio de Irodalmi Könyvkiadó (1952–68).

## Ĉefaj verkoj 
* *Utoljára még megkapaszkodunk* (elbeszélések, Kv. 1927);
* *Vakvágányon* (regény [(: romano], Brassó 1930. Újabb kiadások: kun desegnaĵoj de Tibor Kádár, 1957; románul Vasile Grunea fordításában, Kv. 1970; Nagy Pál jegyzeteivel, Tanulók Könyvtára, Kv. 1979);
* *A méh a kisgazda ingyen napszámosa* (kun Blénessy Károly, Hasznos Könyvtár, Brassó 1936);
* *Lélekvesztőn* (regény [(: romano], Kv. 1941);
* *Nagyidő* (novellák [: noveloj], Benedek Marcell előszavával, Mv. 1946);
* *Írók, írások* (tanulmányok és cikkek, 1964);
* *Válogatott írások* (regény [: romano], elbeszélések [rakontoj], karcolatok [skizoj], Izsák József előszavával, RMI 1970);
* *Virág alatt, iszap fölött* (Önéletrajzi visszaemlékezések I. 1971. 2. kiadás 1981);
* *Fogy a virág, gyűl az iszap* (Önéletrajzi visszaemlékezések II. 1974);
* *Száműzetéseim* (poemoj, kun 8 grafikaĵoj de József Bene, 1978).

## Fontoj 
* Romániai magyar irodalmi lexikon

## Eksteraj ligiloj 
* Kacsó Sándor munkáinak bibliográfiája 1922-1944 

Kategorio:Rumanujaj hungaraj poetoj kaj verkistoj
Postkomunismo

La vorto **postkomunismo** signas la fazon post la epoko de komunismo en ŝtatoj, kiuj libervole aŭ devige estis subigitaj al tiu politika doktrino. Inter tiuj ŝtatoj estis la 15 respublikoj de Sovetunio kaj multaj pliaj ŝtatoj, kiuj en Eŭropo kaj Azio estis sub politika kontrolo de Sovetunio, kaj en aliaj partoj de la mondo estis forte subtenataj de la sovetunia gvidantaro. Plej multaj el tiuj ŝtatoj iĝis postkomunismaj post la pacaj revolucioj de la jaroj 1989 ĝis 1991 kaj post la sekva malfondo de Sovetunio.

En tiuj landoj okazis kaj daŭre okazas ampleksaj penoj pri demokratiigo. La sociaj evoluoj estas akompanataj per drastaj ekonomiaj ŝanĝiĝoj, kies malavantaĝaj flankoj estas povreco, senlaboreco kaj socia senradikiĝo de kompletaj (laŭ la ŝtato pli aŭ malpli grandaj) sociaj tavoloj. Tiuj malavantaĝaj flankoj de la demokratiiĝo estas forte kontraŭbatalataj, sed ĝis nun neniel superataj.

## Vidu ankaŭ
* Orienta Bloko
* Antikomunismo
* Senkomunismigo
* Eŭrokomunismo
* Totalismo

Kategorio:Ismoj
Kategorio:Komunismo
Kategorio:Politikaj teorioj
Kandelo (mezurunuo)

**Kandelo** estas mezurunuo de la intenso de elsendata luma energio dum unu sekundo, kiel perceptata de homaj okuloj. Ĝi estas baza unuo de Sistemo Internacia de Unuoj (signo **cd**).

La kandelo estas la lumintenso, en difinitan direkton, de lumfonto, kiu radias unukoloran lumon de frekvenco 540 × 1012 Hz kaj kiu havas en tiu direkto energi-intenson de 1/683 de vato je steradiano. Do pro tiu difino kaj pri tiu aparta verda lumo, oni rajtas skribi:
: 1 . **W**/**sr** = 683 . **cd** .

*Hefner-kandelo* (HK) estas unuo ankoraŭ uzata kiel mezurunuo de la intenso de kerosenaj  lampoj en Germanujo.

: 1 Hefner-kandelo estas proksimume 0,920 kandelo. 

## Referencoj 
* 

## Vidu ankaŭ 
* Lumeno
* Lukso (mezurunuo)

Kategorio:Fotometrio
Kategorio:Bazaj unuoj de SI
Koalicio por Bulgario

The **Koalicio por Bulgario** (*Koalicija za Balgarija*) estas alianco de pluraj politikaj partioj en Bulgario, gvidata per la Bulgara Socialisma Partio. 

Dum la parlamentaj balotoj de la jaro 2001 la koalicio ricevis 48 el la 240 seĝoj en la nacia asembleo (Narodno Sabranie), atingante 17,1 procentojn el ĉiuj voĉdonoj. La nuna bulgara prezidento, *Georgi Parvanov*, estas membro de la koalicio. Dum la lastaj parlamentaj balotoj en Bulgario, la 25-an de junio 2005 la koalicio gajnis 33,9 procentojn de la voĉoj kaj 82 el la 240 seĝoj de la nacia asembleo.

Nuntempe la sekvaj partioj membras en la koalicio:
* Bulgara Socialisma Partio (*Balgarska Socialisticeska Partija*)
* Partio de Bulgaraj Socialdemokratoj (*Partija Balgarski Socialdemokrati*)
* Politika Movado "Socialdemokratoj" (*Politicesko Dviženie "Socialdemokrati"*)
* Bulgara Kampara Popola Unuiĝo "Aleksandro Stambolijski" (*Balgarski Zemedelski Naroden Sajuz "Aleksander Stambolijski"*)
* Civila Unuiĝo "Roma" (*Graždansko Obedinenie "Roma"*)
* Movado por Socia Humanismo (*Dviženie za Socialen Humanizum*)
* Verda Partio de Bulgario (*Zelena Partija na Balgarija*)
* Komunisma Partio de Bulgario (*Komunisticeska Partija na Balgarija*)

## Eksteraj ligiloj 
*oficialaj paĝoj de la koalicio

Kategorio:Politikaj partioj de Bulgario
János Kriza

dekstra|eta
**KRIZA János** hungara unitariisma episkopo, folklorkolektinto, poeto, ano korespondanta de MTA (1841) naskita en Nagyajta la 28-an de junio 1811 kaj mortinta en Kolozsvár la 26-an de marto 1875.

## Biografio 
János Kriza post siaj studoj en Koloĵvaro inter 1835–37 studis en Berlino. En 1837 li estis la pastro de unitariisma eklezio de Koloĵvaro kaj ekde 1861 ĝia episkopo. Li eldonis kun titolo Remény literaturan poŝlibron (1839). Ekde la jaroj de 1840-aj li kolektis senlace la sikulan popolfolkloron. La kolekton eldonis sub titolo *Vadrózsák* (Sovaĝrozoj) (Kolozsvár, 1863). Li verkis ankaŭ sikuldialektan vortaron. Ekde 1863 li estis membro de Societo Kisfaludy. Li fondis la revuon Keresztény Magvető, en kies redaktado komence (1861–62) partoprenis.

## Ĉefaj verkoj 
* *Magyar Népköltési gyűjtemény* (III. László Arany és Pál Gyulai kiadása. Bp., 1882);
* *Székely népköltési gyűjtemény* (I–II. Összesítő válogatás Gergely Pál és Ágnes Kovács gondozásában Bp., 1956
* *Vadrózsák*http://mek.oszk.hu/06100/06191/

## Bibliografio 
* Ortutay Gyula: K. J. (Írók, népek, századok, Bp., 1960);
* Szabó T. Attila: Az évszázados Vadrózsák és a nyelvjáráskutató K. J. (Magy. Nyelvőr, 1964. 4. sz.)
* Antal Árpád-Faragó József-Szabó T. Attila: *Kriza János*, Bk., 1965, 2. átdolg. kiad., Kvár, 1971; ''

## Vidindaĵoj 
* Kriza János Néprajzi Társaság

## Fonto 
* Magyar Életrajzi Lexikon

## Eksteraj ligiloj 
* Asocio Etnografia.
* Az álomlátó fiú

Kriza
Kriza
Kriza
Kriza
Belley

**Belley** estas franca komunumo lokita en la departemento Ain kaj en la regiono Aŭvernjo-Rodano-Alpoj. Ĝi estas unu el la subprefektejoj de la departemento Ain.

Ĝi havis proksimume 8 500 loĝantojn en la jaro 2006.

## Geografio 
Belley estas la historia ĉefurbo de la malnova provinco Bugey.

## Administrado 
Belley estas la ĉefurbo de la arondismento Belley, kiu entenas 9 kantonojn, 107 komunumojn kaj 79&nbsp;656 loĝantojn.

## Ekonomio 
La urbo famiĝas pro sia fromaĝo, nomita *tome de Belley* aŭ *chevret*.

## Vidindaĵoj 
Staras en Belley la katedralo *Saint-Jean Baptiste* (Sankta Johano Baptisto).

## Ĝemelurboj 
La urbo Belley ankoraŭ havas neniujn ĝemelurbojn.

## Vidu ankaŭ 
* Virieu-le-Grand - Belley (stacidomo)

## Eksteraj ligiloj 
* Oficiala TTT-ejo de la urbo Belley
* TTT-ejo de la *Communauté de communes Belley Bas-Bugey* 

Kategorio:Komunumoj de Ain
Kategorio:Subprefektejoj de Francio
Verda Partio de Bulgario

La partio **Verda Partio de Bulgario** - bulgare **Зелена партия**, *Zelena Partija* - estas nacia ekologia-alternativa politika partio en Bulgario. De 2005 ĝis 2009 ĝi estis parto de la Koalicio por Bulgario, alianco gvidita per la Bulgara Socialisma Partio. Sur eŭropa nivelo, ekzemple en la parlamento kaj gvida komisiono de la Eŭropa Unio, la partio estas parto de la transnacia Eŭropa Verda Partio kaj de la parlamenta Frakcio de la Verduloj kaj Eŭropa Libera Alianco.

## Historio 
La partio estis fondita la 28-an de decembro 1989 kiel la unua nova demokrata partio en Bulgario post la politikaj ŝanĝoj. Aleksandro Karakaĉanov iĝis la prezidanto. De 1991 ĝis 1992 ĝi estis implikita en la registaro. Ekde 2005 ĝi estis parto de la Koalicio por Bulgario gvidita fare de la Bulgara Socialista Partio en registaro ĝis 2009. En la bulgara parlamento la partio tiam reprezentiĝis per la vicministro pri justico, *Dimitar Bongalov*.

En 2009 kaj 2013 la partio ne partoprenis elektojn. En 2014 ĝi atingis 7 456 voĉojn en la parlamentaj balotoj, tio korespondas al 0,2 procentaĵoj de la voĉoj.

## Eksteraj ligiloj 
* www.greenparty.bg la eksaj oficialaj bulgarlingvaj paĝoj de la partio ne plu atingeblas
* jen angla resumo de la partia memprezento laŭ stato de aprilo 2006

Kategorio:Politikaj partioj de Bulgario
Kategorio:Ekologiaj partioj
Gex

**Gex**  estas komunumo de Francio. Ĝi situas en la departemento *Ain*, en la regiono Aŭvernjo-Rodano-Alpoj ( []. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Ene de la departemento, la komunumo estas la administra centro de la samnoma arondismento Gex kaj ankaŭ de la kantono. Sekve ĝi estas unu el la subprefektejoj de la departemento. 

La teritorio havas komunan limon kun . 

En la franca lingvo, ĝiaj loĝantoj estas nomataj *gexois*.
maldekstra|100px|Blazono

## Geografio 
Gex estas rigardata kiel la ĉefurbo de la natura regiono *pays de Gex*, ĉe la landlimo kun Svislando. Ĝi fakte apartenas al la urba areo de Ĝenevo. La urbo situas baze de la montomasivo Ĵuraso.

## Historio 
La regiono *pays de Gex* estis aneksita de Francio dum la reĝado de Henriko la 4-a. Ĝi forte disvolviĝis ekonomie en la 18-a kaj 19-a jarcentoj, ĉefe per precipe produktodona agrikulturo.

Laŭ traktato de la 20-a de novembro 1815, ses komunumoj de la *pays de Gex* estis deprenitaj el la arondismento Gex kaj ceditaj al la kantono Ĝenevo en Svislando (Collex-Bossy, Meyrin, Verny, Saconnex, Pregny kaj Versoix).

## Ekonomio 
Hodiaŭ, granda parto de la loĝantaro de Gex vivas en Francio sed ĉiutage laboras en Svislando.

## Administrado 
## Demografio 
## Lokaj famuloj 
* Jean-Louis Girod de l'Ain, 1753-1839, politikisto aktiva en la franca revolucio de 1789

## Vidindaĵoj 
* Muzeo pri fajrosoldatoj
* La montpasejo Faucille

## Vidu ankaŭ 
* komunumoj de Ain

## Eksteraj ligiloj 
*  ()

eta|maldekstra|300ra|

eta|centre|300ra|

Kategorio:Komunumoj de Ain
Gex
Argumentaro

En matematiko, la **argumentaro** (aŭ **malbildo**) de funkcio estas la aro f^{-1}[Y] de tiuj elementoj de la fonta aro, por kiuj la funkcio estas difinita.

[eta|[Funkcio f: X \rightarrow Y kun fonta aro X = {1, 2, 3}, cela aro Y = {a, b, c, d}, argumentaro {2, 3} kaj bildaro {c, d}]]

## Difino 
Por funkcio f\colon A\to B, kiu ĵetas elementojn de la aro *A* (kiu en tia kunteksto nomiĝas **fonta aro**) en la aron *B* (kiu nomiĝas **cela aro**), oni nomas la aron konsistantan el ĉiuj elementoj de la aro *A*, por kiuj la funkcio *f* estas difinita, la **argumentaro** de *f*.

Elemento de la argumentaro nomiĝas **argumento**; la funkcio ĵetas argumenton a\in A al ĝia **bildo**, f(a) \in B, kiu estas elemento de la cela aro B. Alie eblas diri, ke a \in A apartenas al **malbildo** de b \in B, kiam f(a) = b. Tiasence, la argumentaro de funkcio f\colon A \to B estas la malbildo de ties tuta cela aro B.

## Notacio 
 \operatorname{Dom}(f)=X signifas, ke la funkcio f estas difinita sur la aro X.

## Referencoj 
Kategorio:Rilatoj
Kategorio:Funkcioj
Kategorio:Kalkulo
Nantua

''''*  estas komunumo de Francio. Ĝi situas en la departemento *Ain*, en la regiono Aŭvernjo-Rodano-Alpoj ( []. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Ene de la departemento, la komunumo éstas la administra centro de la arondismento Nantua kaj ankaŭ de la kantono, do estas unu el la subprefektejoj de Ain. 

La teritorio havas komunan limon kun . 

## Geografio 
La urbo Nantua situas ĉe la bordo de samnoma lago, kaj piede de alta, kalka klifo. Nantua longe restis vojaĝetapo, ĉe la nacia vojo el Liono al Ĝenevo.

## Historio 
La urbo formiĝis ĉirkaŭ monaĥejo de la Benediktanoj, fondita en 671 de Sankta Amand.

## Vidindaĵoj
La abatejo *Saint-Michel* estas romanikstila preĝejo, kiu entenas interalie pentraĵon fare de Eugène Delacroix (*Le martyre de Saint-Sébastien*). Ĝi estis klasifikita kiel "monumento historia" en 1907.

Viziteblas en la apuda urbo Gex la *departementa muzeo pri partizanaro kaj deportado'' de Ain kaj alta Ĵuraso: ĝi eksponas pli ol 15 000 aĵoj rilate al la Dua mondmilito.

## Demografio 
eta|maldekstra|
eta|maldekstra|
## Kuirarto 
La "saŭco Nantua", farita el butero da kankroj, kutime akompanas fiŝknelojn.

## Vidu ankaŭ 
* komunumoj de Ain

## Eksteraj ligiloj 
*  ()
* La turismoficejo de Nantua
* Oficiala retejo de la rugbeo-teamo 

eta|centre|300ra|

Kategorio:Komunumoj de Ain
Kategorio:Subprefektejoj de Francio
Kategorio:Etapaj urboj de Tour de France
Mihály Szentiváni

dekstra|eta
**SZENTIVÁNI Mihály** (sentivani) estis hungara poeto, verkisto, publicisto naskita en Nyárádgálfalva la 30-an de majo 1813 kaj mortinta en Kolozsvár la 10-an de decembro 1842.

## Biografio 
Szentiváni studis en Koloĵvaro, li akiris diplomon de advokato en 1833. Li luktis por unuigo de Transilvanujo kun Hungarujo kaj por la demokratio.

## Verkoj 
* Szentiváni Mihály munkái (kiadták Kemény Zsigmond és Kriza János, Kolozsvár, 1843);
* Szentiváni Mihály összes költeményei (Bp., 1930).

## Bibliografio 
* Horváth János: A magyar irodalmi népiesség Faluditól Petőfiig (Bp., 1927);
* Antal Árpád: Sz. M. (Bukarest, 1958.)

## Fonto 
* Magyar Életrajzi Lexikon

Kategorio:Hungaraj verkistoj
Radiostacio de Gliwice

eta|dekstra|Sendilo de Gliwice
La **Radiostacio de Gliwice** estis germana radiostacio en Gliwice (germane *Gleiwitz*), en Supra Silezio, apartenante ĝis 1945 al Germanio. Hodiaŭ ĝi estas parto de Pollando. La radiostacio iĝis konata pro germana provoka atako la 31-an de aŭgusto 1939 - ŝajnigita, ke faris ĝin poloj - kontraŭ ĝi, kiu estis preteksto eki militon kontraŭ Pollando.

La unua stacio de Glivice ekis la 15-an de novembro 1925 kaj kies anteno estis fiksita je du ŝtalturoj, altaj de 75 m. Tiu unua stacio ne sufiĉis povume post 1928, tiel oni konstruis novan en 1934-35. Ĝi estas el larika ligno kaj altas 118 m. Ĝi estas ekde 1983 la plej alta lignoturo de la mondo kaj la sola lignotura radiosendilo.

La stacio postvivis la militon kaj servis ĝis 1955 kiel normala radiostacio. Poste ĝi servis kiel ĵama stacio, ĉefe kontraŭ Radio Libera Eŭropo, ĝis la 1980-aj jaroj, kiam oni ĉesigis la ĵamadojn.

Oni uzis ejojn de la stacio kiel produktejojn kaj testejojn. Hodiaŭ la stacio portas sendoantenojn por poŝmobilaj firmaoj.

## Muzeo 
Ekde la 2-a de januaro 2005, la radiostacio servas kiel muzeo.

## Vidu ankaŭ 
* Provoko de Gliwice

## Eksteraj ligiloj 
* paĝo de la muzeo 
* Oficjalna strona Muzeum w Gliwicach Oficiala paĝo de la Muzeo en Gliwice
* Zdjęcie obiektu na maps.google.com - foto

Kategorio:Germaniaj radiostacioj